CELEX: 62017TN0400
Language: fi
Date: 2017-06-27 00:00:00
Title: Asia T-400/17: Kanne 27.6.2017 – Deza v. komissio

4.9.2017   
            
            
               FI
            
            
               Euroopan unionin virallinen lehti
            
            
               C 293/37
            
         Kanne 27.6.2017 – Deza v. komissio
   (Asia T-400/17)
   (2017/C 293/46)
   Oikeudenkäyntikieli: tšekki
   
      Asianosaiset
   
   
      Kantaja: Deza, a.s. (Valašské Meziříčí, Tšekin tasavalta) (edustaja: asianajaja P. Dejl)
   
      Vastaaja: Euroopan komissio
   
      Vaatimukset
   
   
               —
            
            
               Euroopan parlamentin ja neuvoston asetuksen (EY) N:o 1272/2008 muuttamisesta 4.5.2017 annettu komission asetus (EU) N:o 2017/776 on kumottava siltä osin kuin siinä luokitellaan ja merkitään aine ”antrakinoni” lisäämällä seuraava nimike Euroopan parlamentin ja neuvoston asetuksen (EY) N:o 1272/2008 liitteessä VI olevan 3 osan taulukkoon 3: Indeksinumero 606-151-00-4; Kansainvälinen kemiallinen yksilöinti: antrakinoni; EY-numero: 201-549-0; CAS-numero: 84-65-1; Vaaraluokka- ja kategoriakoodi: Carc. IB; Vaaralausekekoodi: H350; Varoitusmerkki, huomiosanakoodi: GHS08 Dgr; Vaaralausekekoodi: H350
            
         
               —
            
            
               vastaaja on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1.
            
            
               Ensimmäinen kanneperuste, jonka mukaan antrakinoni on luokiteltu ja merkitty lainvastaisesti ja ilmeisen virheellisesti luokan 1 B karsinogeeniseksi aineeksi kyseessä olevan asetuksen liitteessä I olevan 3 osan taulukon 3 mukaisesti.
               
                           —
                        
                        
                           Kyseinen luokittelu ja merkintä eivät perustu riittävään näyttöön, joka on saatu luotettavista ja hyväksyttävistä tutkimuksista, jotka osoittavat, että antrakinonin itsensä ja koe-eläimillä esiintyvien kasvainten lisääntymisen välillä olisi syy-yhteys kyseessä olevan asetuksen liitteessä I olevan 3 osan 3.6.1 ja 3.6.2 kohdassa tarkoitetulla tavalla.
                        
                     
         
               2.
            
            
               Toinen kanneperuste, jonka mukaan ihmisoikeuksien ja perusvapauksien suojaamiseksi tehdyssä yleissopimuksessa ja Euroopan unionin perusoikeuskirjassa vahvistettuja kantajan oikeuksia ja periaatteita on loukattu.
               
                           —
                        
                        
                           Koska antrakinoni luokiteltiin ja merkittiin lainvastaisesti ja ilmeisen virheellisesti luokan 1 B karsinogeeniseksi aineeksi kyseessä olevan asetuksen liitteessä I olevan 3 osan taulukon 3 mukaisesti, erityisesti kantajan oikeutta nauttia rauhassa omaisuudestaan ja oikeusvarmuuden periaatetta on loukattu.